Държавен вестник, бр. 34, 2015 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  34
Чл. 24б. Инвестиционният посредник е 
длъжен да разполага с отдел за вътрешен 
контрол, който функционира независимо и 
осъществява постоянен контрол за спазване от 
страна на лицата, на които е възложено упра-
влението на инвестиционния посредник, и от 
всички други лица, които работят по договор 
за инвестиционния посредник, на този закон, 
Регламент (ЕС) № 575/2013 и на актовете по 
прилагането им. Структурата, организацията, 
правомощията и взаимоотношенията на отдела 
за вътрешен контрол с другите органи и лица, 
работещи за инвестиционния посредник, се 
определят с правила, приети от управителния 
орган на инвестиционния посредник.
Чл. 24в. (1) В случай на подадено от кли-
ент лимитирано нареждане с предмет акции, 
допуснати до търговия на регулиран пазар, 
което не се изпълнява незабавно съгласно 
действащите пазарни условия, инвестицион-
ният посредник е длъжен, освен ако клиентът 
даде изрично други нареждания, да улесни 
възможно най-ранното изпълнение на пода-
деното нареждане, като го оповести публично 
по начин, достъпен и за другите участници 
на пазара.
(2) Задължението по ал. 1 се смята за 
изпълнено от инвестиционния посредник с 
предаване на лимитираното нареждане на 
регулиран пазар и/ или многостранна система 
за търговия.
(3) В наредба може да бъде предвидено, 
че инвестиционният посредник може да не 
спази задължението по ал. 1, ако обемът на 
нареждането не съответства на нормалния 
пазарен обем.
Чл. 24г. (1) Съхраняваната от инвестици-
онния посредник информация за сключените 
сделки с финансови инструменти за сметка на 
клиент трябва да съдържа данни най-малко за 
самоличността на клиента и за предприетите 
действия по изпълнение на Закона за мерките 
срещу изпирането на пари и Закона за мерките 
срещу финансирането на тероризма.
(2) Инвестиционният посредник съхранява 
информацията за извършените услуги и дей-
ности по чл. 5, ал. 2 и 3 най-малко 5 години.
Чл. 24д. (1) С разрешение на заместник-
председателя:
1. инвестиционен посредник, който не из-
вършва нито една от инвестиционните услуги 
и дейности по чл. 5, ал. 2, т. 3 и 6 и който 
изпълнява нареждания на клиенти във връзка 
с финансови инструменти, може да държи 
такива инструменти за собствена сметка;
2. могат да бъдат ограничени изискванията 
към инвестиционен посредник за поддържа-
нето на вътрешен план за възстановяване при 
влошено финансово състояние;
3. инвестиционен посредник, който е зна-
чим, може да бъде освободен от изискването 
за създаване на комитет по риска;
4. инвестиционен посредник може да оп-
редели различно ниво на съотношение между 
постоянните и променливите елементи на 
възнагражденията от това по чл. 24, ал. 5;
5. инвестиционен посредник може да бъде 
освободен от ограничения за участие едно-
временно в управлението на инвестиционния 
посредник и на други лица.
(2) С решение на комисията по предло-
жение на заместник-председателя могат да 
бъдат освободени инвестиционни посредници 
от едно или повече от задълженията им във 
връзка с поддържането на капиталови буфери.
(3) Условията и редът за издаването на раз-
решенията по ал. 1 и на решението по ал. 2, 
както и редът за издаване на разрешенията 
и одобренията по Регламент (ЕС) № 575/2013 
се определят с наредба.“
§ 17. Създават се чл. 25а и 25б:
„Чл. 25а. Инвестиционният посредник 
изготвя и предоставя в комисията вътрешен 
план за възстановяване, съдържащ действия 
и мерки, които той може да предприеме при 
значително влошаване на финансовото му 
състояние. Заместник-председателят може 
да издаде мотивирана препоръка за промяна 
на плана за възстановяване. Изискванията 
към плана за възстановяване се определят 
с наредба.
Чл. 25б. (1) Когато инвестиционен посред-
ник, лицензиран в Република България, изпад-
не във финансови затруднения, които могат да 
доведат до повишаване на системния риск и/
или да застрашат стабилността на пазара на 
финансови инструменти, комисията приема 
план за контролирано преструктуриране.
(2) Условията и редът за приемането и 
прилагането на плана по ал. 1 се определят 
с наредба.“
§ 18. В чл. 26в, ал. 3, т. 2 думите „Дирек-
тива 2006/48/ЕО“ се заменят с „Директива 
2013/36/ЕС“.
§ 19. В чл. 26д, ал. 2, т. 4 думите „и актовете 
по прилагането му“ се заменят с „Регламент 
(ЕС) № 575/2013 и актовете по прилагането 
им“.
§ 20. В чл. 29, ал. 2 думите „ал. 2“ се за-
менят с „ал. 4“.
§ 21. В чл. 33 се правят следните изменения:
1. В ал. 3 съюзът „и“ се заменя с „и/или“.
2. Алинея 6 се изменя така:
„(6) Инвестиционният посредник поддържа 
архив на всички сделки, услуги и дейности, 
извършени от него, и документира системите 
и процесите, които използва за изпълнение 
изискванията на този закон, Регламент (ЕС) 
№ 575/2013 и актовете по прилагането им по 
начин, който позволява на комисията и на 
заместник-председателя при упражняване 
на надзорните си функции да установят, че 
инвестиционният посредник изпълнява задъл-
женията си, включително по отношение на 
клиентите и потенциалните клиенти.“